Document ID: 31989R1699

*****
ΚΑΝΟΝΙΣΜΟΣ (ΕΟΚ) αριθ. 1699/89 ΤΗΣ ΕΠΙΤΡΟΠΗΣ
της 15ης Ιουνίου 1989
περί αναστολής του κανονισμού (ΕΟΚ) αριθ. 2192/81 όσον αφορά τη χορήγηση ενισχύσεως για την αγορά βουτύρου από τις ένοπλες δυνάμεις και τις εξομοιούμενες με αυτές μονάδες των κρατών μελών
Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,
Έχοντας υπόψη:
τη συνθήκη για την ίδρυση της Ευρωπαϊκής Οικονομικής Κοινότητας,
τον κανονισμό (ΕΟΚ) αριθ. 804/68 του Συμβουλίου της 27ης Ιουνίου 1968 περί κοινής οργανώσεως αγοράς στον τομέα του γάλακτος και των γαλακτοκομικών προϊόντων (1), όπως τροποποιήθηκε τελευταία από τον κανονισμό (ΕΟΚ) αριθ. 763/89 (2), και ιδίως το άρθρο 12 παράγραφος 3,
Εκτιμώντας:
ότι ο κανονισμός (ΕΟΚ) αριθ. 1723/81 του Συμβουλίου της 24ης Ιουνίου 1981 περί των γενικών κανόνων σχετικά με τα μέτρα που προορίζονται να διατηρήσουν το επίπεδο χρησιμοποιήσεως του βουτύρου από ορισμένες κατηγορίες καταναλωτών και βιομηχανιών (3), όπως τροποποιήθηκε από τον κανονισμό (ΕΟΚ) αριθ. 863/84 (4), προβλέπει τη δυνατότητα χορήγησης ενίσχυσης στο βούτυρο που βρίσκεται στην αγορά, για να επιτραπεί η αγορά του προϊόντος αυτού σε μειωμένη τιμή· ότι οι ένοπλες δυνάμεις και οι εξομοιούμενες με αυτές μονάδες συγκαταλέγονται μεταξύ των κατηγοριών καταναλωτών·
ότι λαμβάνοντας υπόψη την παρούσα κατάσταση της αγοράς του βουτύρου, που χαρακτηρίζεται ιδίως από παραγωγή και αποθέματα βουτύρου λιγότερο σημαντικά, είναι σκόπιμο να περιορισθούν οι κατηγορίες των καταναλωτών που μπορούν να επωφεληθούν από ενίσχυση στην αγορά για το βούτυρο αυτό και ότι, συνεπώς, πρέπει να ανασταλεί η εφαρμογή του κανονισμού (ΕΟΚ) αριθ. 2192/81 της Επιτροπής (5), όπως τροποποιήθηκε τελευταία από τον κανονισμό (ΕΟΚ) αριθ. 274/88 (6)·
ότι η Επιτροπή Διαχείρισης Γάλακτος και Γαλακτοκομικών Προϊόντων δεν διατύπωσεε γνώμη στην προθεσμία που όρισε ο πρόεδρός της,
ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:
Άρθρο 1
Αναστέλλεται η εφαρμογή του άρθρου 1 παράγραφος 1 του κανονισμού (ΕΟΚ) αριθ. 2192/81.
Άρθρο 2
Ο παρών κανονισμός αρχίζει να ισχύει την 1η Ιουλίου 1989.
Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε κράτος μέλος.
Βρυξέλλες, 15 Ιουνίου 1989.

Labels: 18
3
17
5